**The European Photovoltaic Industry Association (EPIA)** on Euroopan aurinkokennoteollisuutta edustava yhdistys. Yhdistyksessä on yli 150 jäsentä, jäsenistön tuotannon kattaessa aurinkosähkön koko valmistusketjun silikaattivalmistuksesta järjestelmätoimituksiin. Yhdistys edustaa 95 % Euroopan ja 80 % koko maailman aurinkokennojen valmistajista.  yhdistyksen tarkoituksena on kannustaa aurinkosähkön tuotantoa kansallisella, eurooppalaisella ja maailmanlaajuisella tasolla, ja auttaa yhdistyksen jäseniä kehittämään liiketoimintaansa sekä EU:n sisäisillä että globaaleilla markkinoilla. Yhdistyksen toimitilat sijaitsevat Brysselissä..

EPIAn tavoitteet
----------------

### Lähiajan markkinaosuus ja tuotanto

EPIAn lähivuosien markkinatavoite on tuottaa Euroopassa 7 miljoonalle asukkaalle sähkö aurinkosähkönä vuoteen 2010 mennessä. Vuonna 2007 sähköä tuotettiin 1,5 miljoonalle kotitaloudelle. Markkinaosuuksiin verrattaessa tämä tarkoittaisi Euroopassa 3,6 GWpower tuotantoa ja maailmanlaajuisesti yhteensä 7 GWp tuotantoa.*selvennä* Vuonna 2007 maailman aurinkokennokapasiteetti oli yli 9 GW.*selvennä*EPIA ennustaa, että aurinkokennojen sähköntuotanto on kulutuksen huipputunteina taloudellisesti kilpailukykyistä muiden sähköntuotantotapojen kanssa Etelä-Euroopassa vuonna 2015 ja muualla Euroopassa vuonna 2020. Järjestön mukaan tuotannon kaksinkertaistaminen laskee tuotantokustannuksia 20 prosenttia.*lähde tarkemmin?*

### Tukijärjestelmien muutos

EPIAn ajaa tukijärjestelmien uudistamista niin, että uudistuvan energiantuotannon saama tuki kanavoitaisiin kokonaan syöttötariffien kautta. Järjestö pitää tukea tarpeellisena uuden tekniikan käyttöönoton nopeuttamiseksi. EPIAn mukaan esimerkiksi Saksan aurinkokennojen syöttötariffijärjestelmä on yksinkertainen ja toimiva, ja se on lisännyt Saksassa sekä aurinkokennojen käyttöä että tuotantoa. EPIAn mukaan syöttötarifffi ei kuitenkaan automaattisesti johda hyvään tulokseen, vaan se on suunniteltava huolella. Tuen tulee olla riittävää rohkaistakseen sijoittajia investointeihin, mutta sen tulee toisaalta olla yleisesti hyväksyttävällä tasolla.

Jäsenyydet
----------

EPIA on jäsenenä seuraavissa yhdistyksissä:

* European Renewable Energy Council EREC,
* European Chemical Industry Council CEFIC,
* European Forum for Renewable Energy Sources EUFORES,
* International Energy Agency Photovoltaic Power System IEA-PVPS ja
* Alliance for Rural Electrification ARE.

Lähteet
-------

1. 1 2 3  , Photovoltaic powersystems programme: EPIA.  *PCPS Annual Report 2007, Implementing agreement on photovoltaic power systems*, s. 57-58.  International Energy Agency IEA. Artikkelin verkkoversio (pdf). Viitattu 31.5.2008.  (englanniksi) (Arkistoitu – Internet Archive)
2. 1 2  *Global Market Outlook for Photovoltaics until 2012. Facing a sunny future* (Arkistoitu – Internet Archive), EPIA, helmikuu 2008, esite, 8 s
3. ↑  *Photovoltaic Energy: Electricity from the Sun* (Arkistoitu – Internet Archive), EPIA 2008
4. ↑  Supporting Solar Photovoltaic Electricity An Argument for Feed-in Tariffs *EPIA*.  tammikuu 2008.  Arkistoitu 18.3.2018. Viitattu 18.03.2018.
5. 1 2  Supporting Solar Photovoltaic Electricity An Argument for Feed-in Tariffs (s.6-7, 15-16) *EPIA*.  tammikuu 2008.  Arkistoitu 18.3.2018. Viitattu 18.03.2018.

Aiheesta muualla
----------------

* Järjestön internet-sivusto
* EPIA members[vanhentunut linkki]